15 अक्टूबर को शहजाद ने अपने ट्विटर और फेसबुक अकाउंट पर कुछ तस्वीरें पोस्ट की थी। जिससे ये पता चला है कि उन्होंने मुस्लिम जिमखाना क्लब के लिए सात मैच खेले हैं। बोर्ड के नियम के मुताबिक बैन की अबधि के दौरान शहजाद किसी भी अंतर्राष्ट्रीय या घरेलू मैच में नहीं खेल सकते थे। इस घटना के बाद बोर्ड ने शहजाद को कारण बताओ नोटिस भेजा। जवाब में किए ई-मेल में इस खिलाड़ी ने कहा कि उन्हें नियमों की पूरी जानकारी नहीं थी और वो जानबूझकर कभी भी इस तरह का उल्लंघन नहीं करते। उन्होंने अपनी गलती के लिए बोर्ड से माफी मांगी।